મારે દર્પયા સાથે વાત કેવી રીતે શરુ કરવી? તે ન સમજાતાં, મારી અલ્પ મતિને કારણે, જાણે મેં જ કોઈ મોટો ગુનો કરી નાંખ્યો હોય તેમ, થોડીવાર તો,દર્પયાની બાજૂમાં, હું ચૂપચાપ, ઊભો રહ્યો, પછી ખબર નહીં કોઈ કરુણાથી પ્રેરાઈને કેપછી, દર્પયા સાથે વાત શરુ કરવા, તેને રડતાં છાની તો રાખવી જ પડે તેવી સામાન્ય સમજથી, મેં દર્પયાની પીઠ પસવારી, ત્યાં તો દર્પયાનું, છાના અવાજનું કરૂણ રૂદન, હું ગભરાઈ જાઉં તેવા, મોટા અવાજના આક્રંદમાં ફેરવાઈ ગયું.